PATVIRTINTA

Raseinių Viktoro Petkaus progimnazijos

direktoriaus 2025 m. rugsėjo 26 d.

įsakymu Nr. V-24E-238

**BENDRUOMENĖS NARIŲ IR PAŠALINIŲ ASMENŲ LANKYMOSI**

**RASEINIŲ VIKTORO PETKAUS PROGIMNAZIJOJE**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Progimnazijos bendruomenės narių ir pašalinių asmenų lankymosi Raseinių Viktoro Petkaus progimnazijoje tvarkos aprašas (toliau – Aprašas) – parengtas vadovaujantis Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu.
2. Apraše vartojamos sąvokos:

2.1. **Progimnazijos bendruomenė** – mokiniai, mokinių tėvai (globėjai, rūpintojai), mokykloje dirbantys pedagoginiai ir nepedagoginiai darbuotojai.

2.2. **Pašaliniai asmenys** – su progimnazijoje vykstančiu ugdymo procesu nesusiję asmenys,

kurie tuo metu formaliai yra nepriskirti mokyklos bendruomenei, arba asmenys, kurių priklausomybę

mokyklos bendruomenei rūbininkui sunku nustatyti.

1. Aprašas apibrėžia progimnazijos bendruomenės narių, pašalinių asmenų lankymosi progimnazijoje fiksavimą, rūbininko veiksmus bei atsakomybę.

**II SKYRIUS**

**MOKINIŲ TĖVŲ (GLOBĖJŲ, RŪPINTOJŲ) LANKYMOSI TVARKA**

1. Tėvai (globėjai, rūpintojai), atlydintys/pasiimantys mokinius į/iš progimnazijos, į progimnazijos patalpas neįleidžiami, mokinius palydi/pasitinka prie progimnazijos pagrindinio įėjimo arba progimnazijos fojė (I aukštas) (eiti prie kabinetų draudžiama). Dėl objektyvių priežasčių,

suderinus su klasės vadovu, iki klasės leidžiama lydėti/pasiimti specialiųjų ugdymosi poreikių turinčius mokinius bei laikinų judėjimo/mobilumo sunkumų turinčius mokinius. Klasės vadovas tokių mokinių sąrašus pateikia rūbininkui.

1. Pirmų klasių mokinių ir naujai į progimnaziją atvykusių mokinių tėvams (globėjams, rūpintojams) mokinių adaptacijos laikotarpiu (1 mėnuo) leidžiama mokinius palydėti iki klasės.
2. Jeigu mokinių tėvams (globėjams, rūpintojams) yra būtinybė susitikti su progimnazijos

administracija ar mokytojais, tėvai (globėjai, rūpintojai) registruojasi susitikimui progimnazijos telefonu (tel. Nr. +370 428 52 176) arba elektroniniu paštu (el. p. info@viktoropetkaus.lt). Progimnazijos raštinės administratorė suorganizuoja susitikimą ir informuoja apie jo datą ir laiką telefonu arba elektroniniu paštu ne vėliau, kaip per dvi darbo dienas.

Apie suderintą susitikimą informuojamas progimnazijos rūbininkas.

1. Mokinių tėvai (globėjai, rūpintojai), esant būtinybei susitikti su pagalbos mokiniui specialistais, susitikimo datą ir laiką derina individualiai su konkrečiu specialistu (per elektroninį dienyną TAMO, elektroniniu paštu ar telefonu).
2. Mokinių tėvai (globėjai, rūpintojai), atvykę į progimnaziją vykstant ugdymo procesui, privalo užsiregistruoti Asmenų lankymosi progimnazijoje registracijos žurnale (toliau – Žurnalas), esančiame rūbininko darbo vietoje.
3. Žurnale mokinių tėvai (globėjai, rūpintojai) nurodo savo vardą, pavardę, vaiko vardą ir

pavardę, klasę, atvykimo/ išvykimo laiką, asmenį, pas kurį atvyko, ir pasirašo.

Rūbininkas lankytojo pateiktus duomenis suderina su pateikta jam iš anksto planuojamo susitikimo informacija.

1. Progimnazijos darbuotojas asmenį, atvykusį į susitikimą, pasitinka mokyklos fojė (I aukštas).
2. Mokinių tėvai (globėjai, rūpintojai), atvykę į klasės vadovo suplanuotą individualų pokalbį, registruojasi Žurnale. Klasės vadovas tėvų (globėjų/rūpintojų ) nepasitinka.
3. Jeigu pedagogas inicijuoja susitikimą su mokinio tėvais (globėjais, rūpintojais), jis suderina konkretų laiką su jais. Mokinių tėvai (globėjai, rūpintojai) registruojasi Žurnale.
4. Jeigu apie organizuojamą klasės tėvų (globėjų, rūpintojų) susirinkimą yra pateikta informacija progimnazijos mėnesio plane, klasės vadovui informuoti rūbininko nereikia. Atvykusių tėvų (globėjų, rūpintojų) registracija nevykdoma.
5. Atvirų bendruomenės dienų, proginių, kitų masinių renginių, visuotinių susirinkimų metu tėvai (globėjai, rūpintojai) Žurnale neregistruojami.

**III SKYRIUS**

**PAŠALINIŲ ASMENŲ LANKYMOSI TVARKA**

1. Pašaliniai asmenys, atėję į progimnaziją, privalo užsiregistruoti Žurnale, esančiame rūbininko darbo vietoje.
2. Progimnazijos administracija, švietimo pagalbos specialistai, visuomenės sveikatos specialistas, vykdantis sveikatos priežiūrą progimnazijoje, kiti progimnazijos darbuotojai priima pašalinius lankytojus priėmimo laiku, iš anksto suderinus susitikimo datą ir laiką, kuriam registruojasi progimnazijos elektroniniu paštu (el. p. info@viktoropetkaus.lt), arba asmeniškai susiderinus su darbuotoju. Darbuotojas informuoja progimnazijos rūbininką.

Jeigu interesantas su progimnazijos darbuotoju, pas kurį atvyko, susitikimo datos ir laiko iš

anksto nederino, jis palydimas į progimnazijos raštinę.

Po progimnazijos patalpas pašaliniams asmenims vaikščioti draudžiama.

1. Pašaliniams asmenims draudžiama iškviesti/išsivesti mokinį iš pamokos ar kitaip trukdyti ugdymo procesą. Esant poreikiui, mokinį iškviečia/išsiveda socialinis pedagogas, klasės vadovas, direktoriaus pavaduotojas ugdymui arba direktorius.
2. Seminarų, konferencijų, konkursų, sporto varžybų ar kitų dalykinių renginių, vykstančių progimnazijoje, dalyvius registruoja renginio organizatoriai.
3. Masinių bendruomenės renginių metu svečiai neregistruojami.
4. Neblaivūs, apsvaigę, grubaus elgesio asmenys į progimnaziją neįleidžiami ir įspėjami, kad bus iškviesta policija. Minėtais atvejais, asmeniui nesilaikant Aprašo reikalavimų, apie pažeidimus rūbininkas nedelsdamas informuoja progimnazijos administraciją, pagal poreikį iškviečia policiją.
5. Raseinių kūno kultūros ir sporto centro neformaliojo vaikų švietimo užsiėmimus progimnazijos patalpose lankantys mokiniai įleidžiami į progimnaziją pagal užsiėmimų vadovų pateiktus sąrašus ir tik tvarkaraštyje numatytu laiku. Užsiėmimų vadovas mokinius pasitinka progimnazijos fojė (I aukštas).
6. Progimnazijos patalpas nuomojantys neformaliojo vaikų švietimo užsiėmimų vadovai pateikia jų užsiėmimus lankančių mokinių sąrašus ir tvarkaraštį rūbininkui. Šiuos užsiėmimus lankantys mokiniai įleidžiami į progimnaziją tik tvarkaraštyje numatytu laiku. Užsiėmimų vadovas mokinius pasitinka progimnazijos fojė (I aukštas).

**IV SKYRIUS**

**RŪBININKO VEIKSMAI IR ATSAKOMYBĖ**

1. Vykdyti visų atvykstančių asmenų kontrolę Žurnale.
2. Neįleisti į progimnazijos patalpas pašalinių asmenų be registracijos, progimnazijos direktoriaus ar direktoriaus pavaduotojų ugdymui leidimo.
3. Nepalikti darbo vietos nesant būtinybei.
4. Nuolat vykdyti progimnazijos vidaus patalpų ir išorės prieigų stebėjimą.
5. Nedelsiant informuoti progimnazijos direktorių/direktoriaus pavaduotoją ugdymui/ ūkvedį/socialinį pedagogą apie viešosios tvarkos ir kitų pažeidimų atvejus.

**V SKYRIUS**

**BAIGIAMOSIOS NUOSTATOS**

1. Pedagoginiai ir nepedagoginiai darbuotojai su Aprašu supažindinami per Dokumentų valdymo sistemą „Kontora“ (DVS) arba elektroninį paštą.
2. Mokiniai, mokinių tėvai (globėjai, rūpintojai) su Aprašu supažindinami tėvų (globėjų,

rūpintojų) susirinkimų metu ir per elektroninį dienyną TAMO.

1. Aprašas skelbiamas progimnazijos internetinėje svetainėje [www.viktoropetkaus.lt](http://www.viktoropetkaus.lt)
2. Aprašas gali būti koreguojamas, atsižvelgiant į progimnazijos bendruomenės poreikius,

pasikeitus teisės aktams, kitiems progimnazijos veiklą reglamentuojantiems dokumentams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_